# Venta Icenorum

Venta Icenorum ('el mercat dels Iceni') és un dels tres jaciments de la Britànnia Romana encara sense excavar per complet a Anglaterra. Com que el lloc és pràcticament intacte, en no haver estat cobert per altres construccions posteriors, té gran importància.
Situada en ple centre del territori dels icens, i catalogada com una civitas dels icens per Ptolemeu en la seva Cartografia, és esmentada també en la Cosmographia de Ravenna i en l'Iter Britanniarum de l'Itinerarium Antonini Augusti: es troba al final de la calçada romana IX que va directament de Londinium (Londres) passant per una altra ciutat romanobritànica molt important, Camulodunum, a l'actual Colchester.
El jaciment, a la riba del riu Tas, a prop del poble actual de Caister St Edmunds, prop de Norwich, a Norfolk, Anglaterra, el descobriren al juliol de 1928 quan unes fotografies aèries preses de la zona des d'un avió de la RAF revelaren el traçat dels carrers romans. Les fotos es publicaren a la portada de The Times el 4 de març de 1929.
La hipòtesi principal és que era una població romana construïda sobre les restes d'una població important dels icens, que fou destruïda després de la rebel·lió fallida de Boudica entre els anys 60 i 61 de. També es barreja la possibilitat que la mateixa població icena fos construïda sobre assentaments més antics.
Se n'ha localitzat ja el forum, la basílica, almenys dos temples i uns banys, la xarxa de proveïment d'aigua i el que podria ser el teatre.

## Altres troballes a la zona

D'altra banda, unes fotos aèries preses de la zona al 2007 mostraren l'existència d'una estranya construcció, possiblement un temple del s. III, a quilòmetre i mig de distància del jaciment principal.
Així mateix, s'està realitzant altres excavacions a la zona en què han descobert més restes romanes i restes del neolític, l'edat de bronze i l'edat de ferro.

## Referències

* ↑ (en anglés) «The town wall» Consultat el 16 de setembre de 2012.
* ↑ (en anglés) «Time Team documentary to focus on Caistor St Edmund dig» BBC News. Consultat el 15 de setembre de 2012.
* 1 2 (en anglés) «Dig begins at buried Roman town» BBC News. Consultat el 15 de setembre de 2012.
* ↑ (en anglés) Ptolemeu, Geografia, 2,1 Consultat el 15 de setembre de 2012.
* ↑ (en anglés) Codrington, T. «Roman Roads in Britain» Consultat el 15 de setembre de 2012.
* ↑ (en anglés) «Roman town of Venta Icenorum site bought for public ownership» The Guardian. Consultat el 15 de setembre de 2012.
* ↑ (en anglés) «New excavations at Caistor Roman Town» University of Nottingham. Consultat el 15 de setembre de 2012.
* ↑ (en anglés) «About Caistor Roman town». Consultat el 16 de setembre de 2012.
* ↑ (en anglés) «Secrets of Roman town unearthed» BBC News. Consultat el 15 de setembre de 2012.
* ↑ (en anglés) «Archaeologists discover unique 'wing' shaped building». Consultat el 15 de setembre de 2012.
* ↑ (en anglés) «Bizarre 'winged' structure found in Roman ruins baffles archaeologists» Daily Mail. Consultat el 15 de setembre de 2012.
* ↑ (en anglés) Bowden, W. «Architectural innovation in the land of the Iceni: a new complex near Venta Icenorum (Norfolk)» JRA vol. 21 (2008) Arxivat 2012-04-12 a Wayback Machine. Journal of Roman Archeology. Consultat el 15 de setembre de 2012.
* ↑ (en anglés) Peterson, J. «Iron Age and Roman square enclosures near Venta Icenorum: Roman changes in a prehistoric ritual landscape» en Histoire, Espaces et Marges de l'Antiquité Besançon, 2003, pàgs. 161 -184. Consultat el 15 de setembre de 2012.